en fr cs da da fr he en da da it de da da nl en da da da da sv da hbs_lat da es eu sv da da da da de en nb da da ro sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Hvem elsker ikke en god kop varm kakao, når vinden rusker og frostvejret får kinderne til at blive røde?
Herhjemme er vi ikke de store fans af Nesquick, det er simpelthen for sødt og for blah. Jeg har næsten altid en pose Callebaut mørke chokoladeknapper stående, og har så bare hældt et par skefulde af dem i kop varm mælk, og kaldt det varm chokolade. Det bliver bare aldrig helt opløst, og dermed slet ikke lige så godt som “ægte fødselsdagskakao”, der er lavet i en gryde med kakao, sukker og chokolade og måske ovenikøbet toppet med en skefuld flødeskum; mmmmmmm!
For nylig faldt jeg over en opskrift på instant kakaopulver på den amerikanske blog smittenkitchen.com, og det kan altså kun anbefales. Det smager fuldstændig som den gode hjemmerørte kakao, og det er bare et par skefulde i en kop varm mælk, så nemmere bliver det ikke.
Vi havde nogle chokoladerester fra årets konfektproduktion, så det blev grofthakket og kom i foodprocessoren. Har du ikke sådan én, kan chokoladen rives groft og blandes med de øvrige ingredienser.
Instant kakaopulver (en stor portion)
250 g mørk chokolade (mindst 50%)
300 g hvidt sukker
1/4 stang vanilje (eller en spsk god vaniljesukker)
Hak chokoladen groft og kom den i en foodprocessor med de øvrige ingredienser.
Kør massen til den er helt jævn og hæld den over i en lufttæt beholder.
Når du vil lave varm kakao varmer du bare en kop mælk i mikroovnen (eller i en gryde), og tilsætter 1-2 spsk kakaopulver. Rør rundt og nyd. Hvis du er til skumfiduser eller flødeskum, kan kakaoen sagtens toppes med det ene eller det andet.
Kakaopulveret kan holde sig i et par måneder.
30. december 2014 kl. 11:09
Det lyder lækkert. Den rene chokolade kan også bruges, hvis den smeltes sammen med lidt af mælken og der derefter tilsættes mere mælk etapevis 2-3 gange. Jeg smelter det i koppen i microovnen. Hvis cacaoprocenten er høj, vil de fleste nok have lidt sukker i. Omkring 50 % kan fint stå alene. Men det er selvfølgelig ikke så hurtigt, hvis man skal lave mange kopper.
30. december 2014 kl. 12:47
Nu synes ungerne jo også at det er dejligt med en kop kakao, så det må gerne være nemt 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.